open-index/open-wikipedia-markdown huggingface dataset:
লিন্ডসে টাকেট

**লিন্ডসে টাকেট** (; জন্ম: ৬ ফেব্রুয়ারি, ১৯১৯ - মৃত্যু: ৫ সেপ্টেম্বর, ২০১৬) নাটাল প্রদেশের ডারবানে জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪৭ থেকে ১৯৪৯ সময়কালে নয় টেস্টে দক্ষিণ আফ্রিকার প্রতিনিধিত্ব করেন তিনি।

ঘরোয়া প্রথম-শ্রেণীর দক্ষিণ আফ্রিকান ক্রিকেটে অরেঞ্জ ফ্রি স্টেটের সদস্য ছিলেন। নিচেরসারিতে ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিংয়ে পারদর্শী ছিলেন।

## প্রারম্ভিক জীবন
দক্ষিণ আফ্রিকার পক্ষে এক টেস্টে অংশগ্রহণকারী লেন টাকেটের সন্তান তিনি। একমাস পূর্বে তার পিসেমশাই জো কক্সের ষোড়শ জন্মদিন উদ্‌যাপন করেন। মার্চ, ১৯৩৫ সালে অরেঞ্জ ফ্রি স্টেটের পক্ষে প্রথম-শ্রেণীর ক্রিকেটে অভিষেক ঘটে তার। সুইঙ্গারে সবিশেষ দক্ষতা প্রদর্শন করেছেন। অন্যতম দুর্বল প্রাদেশিক দলের সদস্যরূপে নিয়মিত উইকেট সংগ্রাহক ছিলেন তিনি। ঐ দলে পরবর্তী ২০ বছর কাটালেও টেস্টে খুবই স্বল্পকাল অতিবাহিত করেছেন।

## খেলোয়াড়ী জীবন
১৯৪৭ সালে ইংল্যান্ড সফরের জন্য মনোনীত হন। প্রতিশ্রুতিশীলতার স্বাক্ষর রাখলেও প্রথম টেস্টেই মাংসপেশীতে টান পড়ে তার। ফলে সিরিজের পরবর্তী সকল টেস্টেই তুলনামূলকভাবে কম কার্যকর ছিলেন। তাস্বত্ত্বেও ১৫ উইকেট নিয়ে দলের পক্ষে যৌথভাবে শীর্ষ উইকেট সংগ্রহকারী ছিলেন। তন্মধ্যে, ট্রেন্ট ব্রিজে অনুষ্ঠিত সিরিজের প্রথম টেস্টের প্রথম ইনিংসে স্বাগতিক ইংল্যান্ডের ৫ ব্যাটসম্যানকে আউট করেন ৬৮ রানের বিনিময়ে। দ্বিতীয় ইনিংসে তার বোলিং ড্রপক্যাচ হওয়ায় ইংল্যান্ড পরাজয় এড়াতে সক্ষম হয়। ১৯৪৮ সালের উইজডেনের সংস্করণে জানা যায়, ৩২৫ রান পিছনে থেকে ইংল্যান্ডের সমূহ পরাজয়ের সম্ভাবনা ছিল। লর্ডসের দ্বিতীয় টেস্টেও পাঁচ উইকেট দখল করেন ও ১১৫ রানে গুটিয়ে যায় ইংল্যান্ডের প্রথম ইনিংস। কিন্তু দ্বিতীয় ইনিংসে বিল এডরিচ ও ডেনিস কম্পটনের সেঞ্চুরির কল্যাণে ইংল্যান্ড ঘুরে দাঁড়ায়। ১৯৪৭ সালের ঐ সফরে ২৫ গড়ে ৬৯ উইকেট পান টাকেট।

১৯৪৮-৪৯ মৌসুমে মেরিলেবোন ক্রিকেট ক্লাব দক্ষিণ আফ্রিকা সফরে যায়। টাকেট পুনরায় বোলিং উদ্বোধনে নামেন। পাঁচ টেস্টের চারটিতেই এ দায়িত্বে ছিলেন। কিন্তু পরবর্তী আঠারো মাসে তার ছন্দপতন শুরু হয়। সিরিজে তিনি মাত্র চার উইকেট দখল করেছিলেন ও আর কখনো দক্ষিণ আফ্রিকার পক্ষে খেলতে পারেননি। প্রথম টেস্টের শেষ বল করেন। ইংল্যান্ডের নবম উইকেট জুটিতে অ্যালেক বেডসার ও ক্লিফ গ্লাডউইনকে ওভারের অষ্টম ও চূড়ান্ত বল করলে এক রান তুলে সফরকারী দল নাটকীয় জয় পায়।

## দেহাবসান
২ সেপ্টেম্বর, ২০১৪ তারিখে নরম্যান গর্ডনের দেহাবসানের পর লিন্ডসে টাকেট সর্বাপেক্ষা প্রবীণ টেস্ট ক্রিকেটারের মর্যাদা পান। ৫ সেপ্টেম্বর, ২০১৬ তারিখে ফ্রি স্টেট প্রদেশের ব্লুমফন্তেইনে তার দেহাবসান ঘটে।

## তথ্যসূত্র

## আরও দেখুন
* টম গডার্ড
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯১৯-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:ফ্রি স্টেটের ক্রিকেটার
বেসিক ব্যাংক

**বেসিক ব্যাংক পিএলসি** (বাংলাদেশ স্মল ইন্ডাস্ট্রিজ অ্যান্ড কমার্স ব্যাংক লিমিটেড) বাংলাদেশের একটি রাষ্ট্রীয় মালিকানাধীন বাণিজ্যিক ব্যাংক। বেসরকারি খাতে পর্যাপ্ত ক্ষুদ্র শিল্প প্রতিষ্ঠান গড়ে তোলার উদ্দেশ্যে ১৯৮৮ সালে ব্যাংকটি গঠিত হয় এবং ১৯৮৯ সালের ২১ জানুয়ারি কার্যক্রম শুরু করে। ব্যাংকটির প্রধান কার্যালয় ঢাকার মতিঝিলের সেনা কল্যাণ ভবনে অবস্থিত।

## ইতিহাস
ব্যাংকটি ১৯৮৮ সালের ২ আগস্ট ১৯১৩ সালের কোম্পানি আইনের অধীনে প্রতিষ্ঠা লাভ করে। প্রতিষ্ঠার পরের বছর ২১ জানুয়ারি থেকে ব্যাংকটি আনুষ্ঠানিকভাবে কার্যক্রম শুরু করে। ব্যাংকটির প্রতিষ্ঠাকালীন ৭০% মালিকানা ছিল বিসিসি ফাউন্ডেশনের এবং ৩০% মালিকানা ছিল বাংলাদেশ সরকারের। পরবর্তীতে, বিসিসিআই ফাউন্ডেশন অকার্যকর হয়ে গেলে বাংলাদেশ সরকার ১৯৯১ সালের ৪ জুন ব্যাংকটির সম্পূর্ণ মালিকানা কিনে ব্যাংকটি অধিগ্রহণ করে। তবে ব্যাংকটিকে জাতীয়করণ করা হয়নি। বর্তমানে সরকারি মালিকানাধীন ব্যাংক হিসেবেই এটি পরিচালিত হচ্ছে।

## কার্যক্রম
ব্যাংকটি ক্ষুদ্র ও মাঝারি শিল্পকে অগ্রাধিকার দিয়ে শিল্প খাত প্রসারের জন্য মধ্য ও দীর্ঘ মেয়াদি ঋণ সরবরাহ এবং অন্যান্য আর্থিক পরিষেবা প্রদান করে। ব্যাংকটির নীতিমালা অনুযায়ী এটি মোট ঋণদানযোগ্য তহবিলের অন্তত শতকরা ৫০ ভাগ ক্ষুদ্র ও কুটির শিল্প খাতে প্রদান করে। ব্যাংকটির প্রধান কার্যাবলীর মধ্যে রয়েছে: 
* ক্ষুদ্র শিল্প উদ্যোক্তাদেরকে বিভিন্ন মেয়াদে ঋণ প্রদান;
* পুর্ণাঙ্গ বাণিজ্যিক ব্যাংক হিসেবে আমানত গ্রহণ, চলতি ও সঞ্চয়ী হিসাব ব্যবস্থাপনা;
* শিল্প অর্থায়ন এবং আন্তর্জাতিক বাণিজ্যে অর্থায়ন ও পরিষেবা প্রদান;
* ক্ষুদ্র শিল্প উদ্যোক্তাদের ব্যবসা পরিচালনা বিষয়ে কারিগরি সহায়তা প্রদান করা;
* ক্ষুদ্রঋণ কার্যক্রম পরিচালনা করা।
### প্রযুক্তিনির্ভর ব্যাংকিং সেবা
২০০৭ সালের মার্চ মাস থেকে ব্যাংকটি অনলাইন ব্যাংকিং কার্যক্রম শুরু করে। বর্তমানে, ব্যাংকটি ইন্টারনেট ব্যাংকিং, এসএমএস ব্যাংকিং, এটিএম কার্ড, পয়েন্ট অব সেল সেবাসহ প্রযুক্তিনির্ভর অন্যান্য ব্যাংকিং সেবা প্রদান করছে।

## পরিচালনা পদ্ধতি
বর্তমানে, ব্যাংকটির সার্বিক পরিচালনা ৫ সদস্যের একটি পরিচালনা পর্ষদের উপর অর্পিত আছে। পর্ষদের প্রধান হচ্ছেন চেয়ারম্যান। এছাড়া, ব্যাংকের দৈনন্দিন কার্যক্রম পরিচালনার দায়িত্ব থাকে ব্যবস্থাপনা পরিচালক ও প্রধান নির্বাহীর হাতে। ব্যাংকটির পরিচালনা পর্ষদের বর্তমান চেয়ারম্যান আবুল হাশেম এবং ব্যবস্থাপনা পরিচালক ও প্রধান নির্বাহী মোঃ আনিসুর রহমান।

## বিস্তৃতি
ব্যাংকটির প্রধান কার্যালয় ঢাকার মতিঝিলের সেনা কল্যাণ ভবনে অবস্থিত। বর্তমানে, ব্যাংকটির ৭২টি শাখা, ৩৬ টি উপ-শাখা এবং ১৬টি এটিএম বুথ রয়েছে। এছাড়াও, ব্যাংকটির নিজস্ব একটি ট্রেনিং ইনস্টিটিউট রয়েছে।

## অর্জন ও পুরস্কার

## অনিয়ম ও সমালোচনা
বাংলাদেশ ব্যাংক বেসিক ব্যাংক কে বেসরকারী খাতের সিটি ব্যাংক এর সাথে একিভুত করার চেষ্টা করছে।

## আরও দেখুন
* বাংলাদেশ ব্যাংক
* বাংলাদেশের ব্যাংকের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:বাংলাদেশের রাষ্ট্রায়ত্ত ব্যাংক
বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:১৯৮৮-এ প্রতিষ্ঠিত ব্যাংক
বিষয়শ্রেণী:বাংলাদেশের ব্যাংক
বিষয়শ্রেণী:১৯৮৮-এ বাংলাদেশে প্রতিষ্ঠিত
চন্দ্রপুলি

**চন্দ্রপুলি** বাংলাদেশ ও ভারতের একটি জনপ্রিয় মিষ্টি। চন্দ্রপুলি নারকেল ও দুধ থেকে প্রস্তুত অর্ধচন্দ্রাকৃতি এবং সাধারণত ছাঁচে ফেলা একপ্রকার সন্দেশ জাতীয় মিষ্টি। এটি মূলতঃ পৌষ পার্বণের সময়ই প্রস্তুত করা হয়।

নারায়ণ দেবের **পদ্মপুরাণে** বেহুলার বিবাহ উপলক্ষ্যে পরিবেশিত মিষ্টান্নের মধ্যে চন্দ্রপুলির উল্লেখ আছে ।  

নারকেলজাত মিষ্টান্নের মধ্যে চন্দ্রপুলি অত্যন্ত জনপ্রিয়। চিনি ও নারকেলের কড়া পাকে এই মিষ্টান্ন তৈরী হয়। এর সঙ্গে ক্ষীর,এলাচগুঁড়ো এবংকর্পূর মেশান হয়। নরম অবস্থায় মণ্ডাকৃতি এই মিষ্টান্নকে কাঠের বা পাথরের ছাঁচে ফেলে নির্দিষ্ট অর্ধচন্দ্রাকৃতি আকার দেওয়া হয়ে থাকে।

## তথ্যসূত্র

বিষয়শ্রেণী:মিষ্টি
গোকুল পিঠা

**গোকুলপিঠা** এক ধরনের পিঠা যা বাংলাদেশ এবং ভারতের পশ্চিমবাংলায় প্রচলিত। গোকুলপিঠা মধ্যযুগ থেকে বাংলায় প্রচলিত পিঠা সমূহের অন্যতম। জন্মাষ্টমী ও সংক্রান্তির সময় এটি প্রধানত বানানো হয়ে থাকে। ক্ষীর বা নারকোল ও ক্ষীরের মিশ্রণ পুর হিসেবে ব্যবহার করা হয়। 

## প্রস্তুত প্রণালী
**পুর তৈরী**
* ক্ষীর
শক্ত ক্ষীর নিয়ে তাতে ছোটো এলাচের দানা মেশাতে হবে। তা থেকে কচুরীর মতন গোল গোল চাক্তি বানিয়ে নিতে হবে। 
* ক্ষীর ও নারকোল
নারকোল ভাল করে মাখনের মতো বাটতে হবে। দুধকে জ্বাল দিয়ে ঘন ক্ষীরের মত করে নিতে হবে। সমপরিমাণ দুধ ও নারকোলের সাথে চিনি মেশাতে হবে। এবার এই মিশ্রণ কড়ায় পাক করতে হবে যতক্ষণ না কাদার মত অথচ শক্ত শক্ত হয়ে উঠবে। এবার এতে এলাচ গুড়ো ও অল্প কর্পূর দিয়ে মাখতে হবে।

**পিঠে তৈরী**
ময়দায় আন্দাজ মত ঘিয়ের ময়ান দিয়ে ঈষদুষ্ণ গরমজলে এক হাতা দুধ মিশিয়ে ময়দার সাথে গোলা করতে হবে। আগে তৈরী পুর এই গোলায় ডুবিয়ে ঘিয়ে ভেজে নিতে হবে। চিনির রস বানিয়ে ভাজা পিঠে তাতে ডুবিয়ে তুলে নিতে হবে। 

## বহিঃসংযোগ
* https://web.archive.org/web/20160823184734/http://www.anandabazar.com/poush/recipe-of-peerless-inn-dgtl-1.285066

## তথ্যসূত্র

বিষয়শ্রেণী:মিষ্টি পিঠা
বিষয়শ্রেণী:খাদ্য বিষয়ক অসম্পূর্ণ নিবন্ধন
বিষয়শ্রেণী:বাঙালি রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:ভারতীয় রন্ধনশৈলী
ভিনচেনজু গাম্বি

**ভিনসেঞ্জো গাম্বি** (মৃত্যু ১৮১৯) ছিলেন ১৯ শতকের ইতালীয় জলদস্যু। তিনি ১৯ শতকের গোড়ার দিকে মেক্সিকো উপসাগরের সবচেয়ে কুখ্যাত ব্যক্তিদের একজন হিসাবে বিবেচিত হন এবং তার মৃত্যুর আগে এক দশকেরও বেশি সময় ধরে উপসাগরে শিপিং অভিযান চালিয়েছিলেন। গাম্বি ছিলেন জিন লাফিটের সাথে যুক্ত বেশ কয়েকটি জলদস্যুদের একজন এবং পরবর্তীতে ডমিনিক ইউ, রেনে বেলুচে এবং অন্য একজন ইতালীয় বংশোদ্ভূত জলদস্যু লুই "নেজ কুপে" চিঘিজোলার সাথে নিউ অরলিন্সের যুদ্ধের সময় তাকে সহায়তা করেছিলেন।  কারেন মার্কারির ২০০৭ সালের ঐতিহাসিক উপন্যাস *স্ট্রেঞ্জলি ওয়ান্ডারফুল: টেল অফ কাউন্ট বালাশাজিতে* তিনি সংক্ষিপ্তভাবে উল্লেখ করেছেন।

## তথ্যসূত্র

## অধিক পঠন
* Warren, Harris Gaylord. *The Sword Was Their Passport: A History of American Filibustering in the American Revolution*. Baton Rouge, Louisiana: Louisiana State University Press, 1943.

বিষয়শ্রেণী:১৮১৯-এ মৃত্যু
বিষয়শ্রেণী:১৮১৯-এর অপরাধ
বিষয়শ্রেণী:ইতালীয় জলদস্যু
বিষয়শ্রেণী:১৯শ শতাব্দীর মার্কিন ব্যক্তি
বিষয়শ্রেণী:১৮শ শতাব্দীতে জন্ম
বিষয়শ্রেণী:১৯শ শতাব্দীর ইতালীয় ব্যক্তি
বিষয়শ্রেণী:শিরশ্ছেদে মৃত্যু
বিষয়শ্রেণী:বিদেশে খুন হওয়া মার্কিন ব্যক্তি
মেক্সিকো উপসাগর

**মেক্সিকো উপসাগর** () হলো উত্তর আমেরিকা মহাদেশ দ্বারা বেষ্টিত একটি জলভাগ। এটি একটি সামুদ্রিক অববাহিকা এবং আটলান্টিক মহাসাগরের সিমান্তবর্তী একটি উপসাগর। এর উত্তর-পশ্চিম, উত্তর ও উত্তর-পূর্ব দিকে দক্ষিণ যুক্তরাষ্ট্রের একটি উপকূল 'মার্কিন যুক্তরাষ্ট্রের উপসাগরীয় উপকূল(Gulf Coast of the United States)' বিদ্যমান। দক্ষিণ ও দক্ষিণ-পশ্চিমে কিছু মেক্সিকান প্রদেশ (তামাউলিপাস, ভেরাক্রুজ, তাবাস্কো, কাম্পেচে, ইয়ুকাআন ও কুইন্তানা রু) এবং দক্ষিণ-পূর্বে কিউবা অবস্থিত। মেক্সিকো উপসাগর প্রায় ৩০০ মিলিয়ন বছর আগে ভূত্বকীয় পাত সংস্থান তত্ত্ব নামক ঘটনা বা  টেকটোনিক প্লেটের কারণে উৎপন্ন হয়। এর অববাহিকাটি ডিম্বাকৃতির এবং প্রায় ৮১০ নটিকেল মাইল বা ১,৫০০ কিলোমিটার কিংবা ৯৩০ মাইল পর্যন্ত বিস্তৃত। ভীষণ খরস্রোতা হওয়ায় বারমুডা ট্রায়াঙ্গেলে সংঘটিত বিভিন্ন জলযানের দুর্ঘটনার পেছনে এই উপসাগরের যথেষ্ট প্রভাব বিদ্যমান।

## তথ্যসূত্র

## বহিঃসংযোগ
* Resource Database for Gulf of Mexico Research
* Gulf of Mexico Integrated Science
* Mystery Mardi Gras Shipwreck
* 
* 
* Bathymetry of the Northern Gulf of Mexico and the Atlantic Ocean East of Florida United States Geological Survey
* The Present State of the West-Indies: Containing an Accurate Description of What Parts Are Possessed by the Several Powers in Europe written by Thomas Kitchin, 1778, in which Kitchin discusses, in chapter 1, why the Gulf should have been called the "West Indian Sea."
* BP Oil Spill, NPR

বিষয়শ্রেণী:উপসাগর
বিষয়শ্রেণী:আটলান্টিক মহাসাগরের প্রান্তিক সাগর
বিষয়শ্রেণী:মেক্সিকোর ভূগোল
বিষয়শ্রেণী:আটলান্টিক মহাসাগরের ভূবেষ্টিত উপসাগর
বিষয়শ্রেণী:মার্কিন যুক্তরাষ্ট্রের ভূবেষ্টিত উপসাগর
শুক্তো

**শুক্তো** অথবা শুক্তুনি তিক্ত রসের এক ধরনের বাঙালি খাবার যা সাধারণত আহারের শুরুতে মুখসুদ্ধি হিসাবে খাওয়া হয়ে থাকে। পদ্মপুরাণে বেহুলার বিয়ের নিরামিষ খাবারের মধ্যে শুক্তোর উল্লেখ পাওয়া যায়। ভারতচন্দ্রের অন্নদামঙ্গলেও বাইশ রকমের নিরামিষ পদের মধ্যে শুক্তুনিকে পাওয়া যায়।

## ইতিহাস
মঙ্গলকাব্য ও বৈষ্ণবসাহিত্যে এই রান্নাটির বহুবার উল্লেখ পাওয়া যায়। কিন্তু বর্তমানে 'শুক্তো' বলতে যেমন উচ্ছে, করলা, পল্‌তা, নিম, সিম, বেগুন প্রভৃতি সবজির তিক্ত ব্যঞ্জনকে বোঝায়, প্রাচীনকালে তা ছিল না। একালের শুক্তোকে সেকালে 'তিতো' বলা হত।

সেকালে 'শুক্তা' রান্না করা হত- বেগুন, কাঁচা কুমড়ো, কাঁচকলা, মোচা এই সবজিগুলি গুঁড়ো বা বাটা মসলা অথবা বেসমের সঙ্গে বেশ ভালো করে মেখে বা নেড়ে নিয়ে ঘন 'পিঠালি' মিশিয়ে রান্না করা হত। পরে হিং, জিরা ও মেথি দিয়ে ঘিয়ে সাঁতলিয়ে নামাতে হত।

কিন্তু 'চৈতন্যচরিতামৃতে' সুকুতা, শুকুতা বা সুক্তা বলতে একধরনের শুকনো পাতাকে বলা হয়েছে। এটি ছিল আম-নাশক। সম্ভবত এটি ছিল শুকনো তিতো পাটপাতা। রাঘব পণ্ডিত মহাপ্রভুর জন্য নীলাচলে যেসব জিনিস নিয়ে গিয়েছিলেন তার মধ্যে এই দ্রব্যটিও ছিল।

আবার 'সুকুতা' বলতে সেই সময় শুকনো শাকের ব্যঞ্জনকেও বোঝাত।

## উপকরণ
শুক্তো যে যে সব উপকরণ দিয়ে তৈরি হয় সেগুলি স্বাস্থ্যের পক্ষে উপকারী। তিক্ত রসে রুচি বাড়ে। পলতা, নালতে, উচ্ছে, করলা, কচি নিম পাতা ইত্যাদি শুক্তোর তিক্ত রসের জন্যে ব্যবহার করা হয়। পর্তুগিজরা বাংলায় আলুর ব্যবহার চালু করবার পর থেকে এটি শুক্তোর একটি উপাদান হিসেবে ব্যবহার করা হয়।

## প্রকারভেদ
দুধ শুক্তো খাবারটির একটি জনপ্রিয় রূপ, যা খাবারটির তেতো স্বাদ দূর করতে দুধ দিয়ে প্রস্তুত করা হয়।

কিছু ক্ষেত্রে বিভিন্ন আকারের মাছ দিয়ে শুক্তো তৈরি করা হয়। শুক্তোর এ জাতীয় প্রকারভেদগুলিতে সাধারণত হলুদ ব্যবহার করা হয়, যা সাধারণ নিরামিষ প্রকারভেদে অনুপস্থিত থাকে। কিছু প্রকারভেদে এমনকি তেতো শাকসব্জী বাদ দেয় এবং তেতো ধরে জন্য, এর পরিবর্তে মেথির বীজ দিয়ে প্রস্তুত হয়।

## আরও পড়ুন
* অম্বল
* ঝোল
* ঝাল
* বাঙালি রন্ধনশৈলী
* মিশ্র রন্ধনশৈলী
* ইরাকি রন্ধনশৈলী
* নুনেতে ভাতেতে
* হরগৌরী

## তথ্যসূত্র

বিষয়শ্রেণী:পশ্চিমবঙ্গের রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:বাঙালি হিন্দু রন্ধনশৈলী
বিষয়শ্রেণী:ভারতীয় সবজির পদ
শঁলাল গাঁও

**শঁলাল গাঁও** আসামের লখিমপুর জেলার অন্তৰ্গত একটি গ্রাম। উত্তর লখিমপুর, বিহপুরিয়া, ধকুয়াখনা, নাওবৈচা, নারায়ণপুর ইত্যাদি শলাল গ্রামের নিকটবৰ্তী শহর।

## সাধারণ তথ্য
শঁলাল গাঁওয়ে ২৬২ টি পরিবার বাস করে। শঁলাল গাঁওয়ের জনসংখ্যা ১২৪৩-৬৩৪ জন পুরুষ এবং ৬০৯জন মহিলা। শঁলাল গাঁওয়ে প্ৰতি হাজারজন পুরুষের মধ্যে ৯৬১জন মহিলা, যা অসমের গড় (৯৫৮) থেকে অধিক। শঁলাল গাঁওয়ের সাক্ষরতার হারও ৯৫.১৭%(২০১১ সালে), যা অসমের হার থেকে অধিক।

## তথ্যসূত্র

বিষয়শ্রেণী:লখিমপুর জেলার গ্রাম
দৃষ্টির জড়তা

**দৃষ্টির জড়তা** হল চোখে একটি দৃশ্য চলার পিছনে অক্ষিপটএ  সেই দৃশ্য প্রায় ১/২৫ সেকেণ্ডের (০.০৪ সেকেণ্ড) জন্য  থেকে যাওয়ার ঘটনা। এর অর্থ, সদ্য  দেখা যেকোনো দৃশ্য বর্তমান হয়ে থাকা এবং ক্ষণেক পূর্বে হয়ে থাকা দৃশ্যের সংমিশ্রণ।

পরম্পরাগত বিশ্বাসমতে মানুষের গতির জড়তা (মস্তিষ্ক কেন্দ্রিক) দৃষ্টির জড়তার (চক্ষু কেন্দ্রিক) ফল। ১৯১২ সালে ওয়ার্থেইমার এই বিশ্বাস নাকচ করেন, যদিও বহু ধ্রুপদী এবং আধুনিক চলচ্চিত্র-তত্ত্ব পাঠ্যে এই মতবাদ এখনো প্রচলিত। গতির জড়তা ব্যাখ্যা করার চেষ্টা করা অন্য একটি তত্ত্বে দ্বিবিধ ভ্রম সম্পর্কীত ঘটনা উল্লেখ করা হয়েছে, যথা: ফাই পরিঘটন এবং বিটা সঞ্চালন।

এই ঘটনার কারণ হিসাবে স্মৃতির একটা রূপ "আইকনিক মেমোরী" (iconic memory)কে বর্ণনা করা হয়। মনোরোগবিদ এবং শরীরতত্ত্ববিদরা চলচ্চিত্রের ক্ষেত্রে এই ধারণা নাকচ করেছেন যদিও বহু চলচ্চিত্র বিশেষজ্ঞ ও তাত্ত্বিকরা করেননি। একাংশের বিজ্ঞানীরা আজকাল এই সমস্ত তত্ত্বকে এক ভ্রান্ত ধারণা বলে মতপোষণ করেন।
দৃষ্টি তত্ত্বের জন্য ফাই পরিঘটনকে মানা হলেও এই দৃষ্টি বোধ ঘটনাটি বোঝার জন্য বলা হয় যে, চোখ "ক্যামেরা নয়"। অন্য কথায়, দৃষ্টির ঘটনা কেবল একটি মাধ্যমে আলোক নিবন্ধনের মতো সরল নয়; চোখ থেকে পাঠানো বস্তুর আলোক-সংকেত মস্তিষ্ক‍ে পৌঁছে নির্দিষ্ট ও যথাযথ দৃশ্য তৈরী করে। জোসেফ অ্যাণ্ডারসন ও বারবারা ফিশার যুক্তি দর্শান যে, সিনেমার ক্ষেত্রে ফাই পরিঘটন অধিক সৃষ্টিধর্মী মতবাদ এবং দৃষ্টির জড়তা বাস্তববাদী মতবাদ।

রোমান কবি লুক্রেটিয়াসকে (Lucretius) দৃষ্টির জড়তার আবিষ্কারক বলা হয়, যদিও তিনি এক স্বপ্নে দেখা দৃশ্যাবলীর সংযোগে এই ঘটনার উল্লেখ করেছিলেন। আধুনিককালে পিটার মার্ক রজেটের (Peter Mark Roget) ১৮২৪ সালে করা কিছু ষ্ট্রোবস্কোপিক (stroboscopic) পরীক্ষাকে এই তত্ত্বের ভিত্তি বলে মানা হয়।

## তথ্যসূত্র

## বহিঃসংযোগ
* Persistence of Vision
* The Myth of Persistence of Vision Revisited &ndash; commentary on whether the concept is really a myth.
* 
** 
** I get it, I know I'm inferior, November 9, 2006, *[http://scienceblogs.com/pharyngula/ Pharyngula]* – comments
*Burns, Paul  The History of the Discovery of Cinematography  An Illustrated Chronology
* Video of a 2D POV display integrated into a bicycle wheel
* Build a SpokePOV: LED Bike Wheel Images
* MiniPOV: build your own instructions &ndash; a project designed for beginners to learn soldering, electronics assembly, and programming microcontrollers
* Visual Perception 8  &ndash; Visual Perception Lecture 8, The Moving Image.
* Newsreel film of persistence of vision &ndash; 1936 Newsreel film explaining how persistence of vision was thought to work.
* Physics Stack Exchange on Persistence of Vision &ndash;  Physics discussion of persistence of vision.

বিষয়শ্রেণী:দৃষ্টিগত প্রত্যক্ষণ
বিষয়শ্রেণী:অ্যানিমেশন কৌশল
মার্গো রবি

**মার্গো এলিস রবি** (জন্ম: ২ জুলাই ১৯৯০) হলেন একজন অস্ট্রেলিয়ান অভিনেত্রী। তিনি তার অভিনয়ের জীবন শুরু করেন ২০০০-এর শেষের দিকে। তিনি তখন অস্ট্রেলিয়ার স্বাধীন চলচ্চিত্রে অভিনয় করতেন। পরে তিনি ''নেইবারসে'' (২০০৮-২০১১) অভিনয় করেন। এই নাটকের মাধ্যমে তিনি ২বার লগি অ্যাওয়ার্ডসে মনোনীত হন।

যুক্তরাষ্ট্রে আসার পর রবি এবিসির একটি নাটক পেন এম-এ (২০১১-২০১২) অভিনয় করেন। ২০১৩ সালে বড় পর্দায় রবির অভিষেক হয়। তার প্রথম চলচ্চিত্র হচ্ছে রিচার্ড কার্টিস-এর রোমান্টিক কমেডি ছবি ''অ্যাবাউট টাইম''। একই বছর তিনি মার্টিন স্কোরসেজির জীবনী নিয়ে নির্মিত ''দ্য উলফ অফ ওয়াল স্ট্রিট''-এ অভিনয় করেন। ২০১৫ সালে রবি রোমান্টিক কমেডি ছবি ''ফোকাস'' এবং দ্বিতীয় বিশ্বযুদ্ধ-এর রোমান্টিক কমেডি ছবি *[[সুইট ফ্যাঞ্চাইজি]]*-এ তিনি  অভিনয় করেছেন। সেই সাথে তিনি বিজ্ঞান কল্পকাহিনীর ছবি ''জেড ফর জাকারিয়াহ''-এ অভিনয় করেছেন। একই বছর তিনি *[[দ্য বিগ শর্ট]]*-এও অভিনয় করেছেন।

২০১৬ সালে তিনি ''দ্য লেজেন্ড অফ টারজান''-এ জেন পোর্টারের এবং সুপারহিরো চলচ্চিত্র ''সুইসাইড স্কোয়াডে'' হার্লি কুইনের চরিত্রে অভিনয় করেছেন। ২০১৭ সালে তিনি ফিগার স্কেচার টোনিয়া হার্ডিং-এর জীবনীনির্ভর *[[আই, টোনিয়া]]* চলচ্চিত্রে নাম ভূমিকায় অভিনয়ের জন্য সমাদৃত হন এবং ৭৫তম গোল্ডেন গ্লোব পুরস্কারে শ্রেষ্ঠ সঙ্গীতধর্মী বা কমেডি চলচ্চিত্র অভিনেত্রী বিভাগে মনোনয়ন লাভ করেন। পাশাপাশি তিনি ২০১৭ সালে *[[টাইম (ম্যাগাজিন)|টাইম]]* সাময়িকীর শীর্ষ ১০০ তালিকায় স্থান করে নেন।

## ব্যক্তিগত জীবন
থাম্ব|180px|ডান|২০১৬ সালে সান দিয়েগো কমিক কনে রবি
রবি বেশ কয়েক বছর ধরে নিউ ইয়র্কে বসবাস করছেন। মে ২০১৪ অনুযায়ী তিনি তার প্রেমিক এবং দুই বন্ধুদের নিয়ে লন্ডনে থাকেন। ২০১৪ সাল থকে রবি ব্রিটিশ সহকারী পরিচালক টম একারলির সাথে সম্পর্কে আবদ্ধ আছেন, জাকে তিনি *[[সুয়িট ফ্র্যাঞ্চাইজি]]*-এর সেটে সর্বপ্রথম দেখতে পান।

## চলচ্চিত্রের তালিকা

## তথ্যসূত্র

## বহিঃসংযোগ

* 
* 
* ইন্সটাগ্রামে মার্গো রবি
* টুইটারে মার্গো রবি

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর অস্ট্রেলীয় অভিনেত্রী
বিষয়শ্রেণী:অস্ট্রেলীয় চলচ্চিত্র অভিনেত্রী
বিষয়শ্রেণী:অস্ট্রেলীয় চলচ্চিত্র প্রযোজক
বিষয়শ্রেণী:অস্ট্রেলীয় টেলিভিশন অভিনেত্রী
বিষয়শ্রেণী:মার্কিন যুক্তরাষ্ট্রে অস্ট্রেলীয় প্রবাসী
বিষয়শ্রেণী:যুক্তরাজ্যে অস্ট্রেলীয় প্রবাসী
বিষয়শ্রেণী:এম্পায়ার পুরস্কার বিজয়ী
বিষয়শ্রেণী:গোল্ড কোস্টের (কুইন্সল্যান্ড) অভিনেত্রী
বিষয়শ্রেণী:অস্ট্রেলীয় ধারাবাহিক নাটক অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:অস্ট্রেলীয় কণ্ঠাভিনেত্রী
বিষয়শ্রেণী:যুক্তরাজ্যে অস্ট্রেলীয় প্রবাসী অভিনেত্রী
টাইজেন

**টাইজেন** () একটি লিনাক্স কার্নেল এবং গণ্যু সি লাইব্রেরি লিনাক্স এপিআই বাস্তবায়নের উপর ভিত্তি করে পরিচালিত অপারেটিং সিস্টেম। এটি বিস্তৃতভাবে বিভিন্ন যন্ত্রের উপর কাজ করে থাকে, যার মধ্যে স্মার্টফোন, ট্যাবলেট, ইন-ভেহিক্যাল ইনফোটেইনমেন্ট (আইভিআই) যন্ত্র, স্মার্ট টিভি, পিসি, স্মার্ট ক্যামেরা, পরিধানযোগ্য কম্পিউটিং (যেমন স্মার্টওয়াচ), ব্লু-রে প্লেয়ার, প্রিন্টার এবং স্মার্ট হোম অ্যাপ্লায়েন্স (যেমন রেফ্রিজারেটর, প্রজ্বলন, ওয়াশিং মেশিন, বাতানুকুল, চুলা/মাইক্রোওয়েব এবং রোবোটিক্স ভ্যাকুয়াম ক্লিনার) ইত্যাদি অর্ন্তগত।

## তথ্যসূত্র

## বহিঃসংযোগ

* 
* 
*  at Intel
* 
* 
* 
* 

বিষয়শ্রেণী:অপারেটিং সিস্টেম
বিষয়শ্রেণী:অপারেটিং সিস্টেম অনুযায়ী সফটওয়্যার
বিষয়শ্রেণী:ইন্টেল সফটওয়্যার
বিষয়শ্রেণী:কম্পিউটার প্রযুক্তি
বিষয়শ্রেণী:ট্যাবলেট অপারেটিং সিস্টেম
বিষয়শ্রেণী:২০১২-এর সফটওয়্যার
বিষয়শ্রেণী:এআরএম অপারেটিং সিস্টেম
বিষয়শ্রেণী:মুক্ত মোবাইল সফটওয়্যার
বিষয়শ্রেণী:লিনাক্স ডিস্ট্রিবিউশন
বিষয়শ্রেণী:মোবাইল লিনাক্স
বিষয়শ্রেণী:মোবাইল অপারেটিং সিস্টেম
বিষয়শ্রেণী:আরপিএম-ভিত্তিক লিনাক্স ডিস্ট্রিবিউশন
বিষয়শ্রেণী:স্মার্ট টিভি
বিষয়শ্রেণী:স্মার্টফোন
বিষয়শ্রেণী:দক্ষিণ কোরীয় মার্কা
বিষয়শ্রেণী:পরিধানযোগ্য কম্পিউটার
বিষয়শ্রেণী:স্মার্টওয়াচ
বিষয়শ্রেণী:স্যামসাং সফটওয়্যার
জলজলা জাজীরা

**জলজলা জাজীরা** পাকিস্তানের বেলুচিস্তান প্রদেশের সমুদ্রতীরবর্তী একটি ছোট দ্বীপ। এই দ্বীপটি ২০১৩ সালের ২৪ সেপ্টেম্বর পাকিস্তানে সংঘটিত  ভূমিকম্প-এর পরে সৃষ্টি হয়। ২০১৬ সালের মধ্যে দ্বীপটি সম্পূর্ণ বিলীন হয়ে যায়। 
 
## গঠন
জলজলা জাজীরা আগ্নেয়গিরি বাহিত কর্দমের উপরে  গঠিত হয়েছে বলে মনে করা হয়। এই দ্বীপটি পাকিস্তানের বেলুচিস্তান প্রদেশের গডারের তীরবর্তী  আরব সাগরে অবস্থিত। দ্বীপটি ২০১৩ সালের ২৪ সেপ্টেম্বর পাকিস্তানে সংঘটিত ৭.৭ রিখটার স্কেল প্রাবল্যের ভূমিকম্পের ফলস্বরূপ সমুদ্রতল-এর উপরে উঠে আসে। এই দ্বীপসদৃশ অঞ্চলটি অবশ্য অস্থায়ী গঠন হতে পারে, যেটি বেশিদিন বর্তমান থাকার সম্ভাবনা কম।

পাকিস্তানের ন্যাশনাল ইনস্টিটিউট অব ওশিয়ানোগ্রাফির আলি রশিদ তাব্রিজের ভাষ্য অনুসারে, এই দ্বীপটি সমুদ্রপৃষ্ঠের মিথেন গ্যাস নির্গমণের ফলে ওপরে উঠে এসেছে।

## অবস্থান
দ্বীপটি পাকিস্থানের সমুদ্র তীরবর্তী অঞ্চলের উপর দৃশ্যমান। এই জলজলা জাজীরা নামটির অর্থ হল "কম্পন দ্বীপ"। এই দ্বীপটি সমুদ্রতীর থেকে ১.২ মাইল(২ কিলোমিটার) দূরত্বে গঠিত হয়েছে। এর উচ্চতা ৬০-৭০ ফুট (১৫-২০ মিটার), দৈর্ঘ্য প্রায় ১৭৫.৭ মিটার এবং প্রস্থ প্রায় ১৬০.৯ মিটার। অবশ্য এই সংখ্যাসমূহ এখনো বিজ্ঞানসম্মতভাবে প্রত্যাপন করা হয়নি৷

## তথ্যসূত্র

বিষয়শ্রেণী:পাকিস্তানের জনবসতিহীন দ্বীপ
বিষয়শ্রেণী:জনবসতিহীন দ্বীপ
বিষয়শ্রেণী:সাবেক দ্বীপ
বিষয়শ্রেণী:আরব সাগরের দ্বীপ
বিষয়শ্রেণী:আগ্নেয়গিরির দ্বীপ
বিষয়শ্রেণী:২০১৩-এ পাকিস্তান
বিষয়শ্রেণী:২০১৩-এ বিজ্ঞান
ভেলোর

**ভেলোর**() হল দক্ষিণ ভারতের তামিলনাড়ু রাজ্যের ভেলোর জেলার একটি শহর ও জেলার সদর দপ্তর। শহরটি রাজধানী চেন্নাই থেকে ১৪৫ কিলোমিটার ও বেঙ্গালুরু শহর থেকে ২১১ কিলোমিটার দূরে অবস্থিত। শহরটির মোট ক্ষেত্রফল ৮৭.৯১৫ বর্গ কিলোমিটার। এটি রাজ্যের নবম বৃহত্তম শহর। শহরটি *ফোর্ট সিটি বা দুর্গের শহর* নামেও পরিচিত। এছাড়া শহরটির চিকিৎসা ক্ষেত্রে জগৎ বিখ্যাত।

## ইতিহাস

ভেলোর, ব্রিটিশ ভারতের প্রথম সিপাই বিদ্রোহ, ভেলোর বিদ্রোহের ঘটনাস্থল ছিল।

## ভূগোল
ভেলোর শহরটি ১২.৫৫° উত্তর ও ৭৯.০৮° পূর্বে অববস্থিত।সমুদ্র সমতল থেকে শহরটির উচ্চতা ২১৬ মিটার। ভেলোর পূর্ব ঘাট পর্তব থেকে উৎপন্ন পালার নদীর তীরে গড়ে উঠেছে। শহরটি রাজ্যের উত্তর-পূর্ব অংশে অবস্থিত।

## জনসংখ্যা
২০১১ সালের আদম শুমারি অনুযায়ী শহরটির মোট জনসংখ্যা ৪,৮৬,৯৬০ জন।এই জনসংখ্যার হিসাবে শহরটি তামিলনাড়ুর নবম বৃহত্তম শহর। ২০০১ সালে শহরটিতে মোট জনসংখ্যা ছিল ৪,২৩,০০০ কিছু বেশি।

## পরিবহন ব্যবস্থা

শহরটি চেন্নাই-বেঙ্গালুরু হাইওয়ের বা ৪৬ নং জাতীয় সড়কের সঙ্গে যুক্ত। চেন্নাই এর সঙ্গে ভেলোরের বাস যোগাযোগ রয়েছে। এছাড়া শহরটির রেল স্টেশন দ্বারা চেন্নাই, ব্যাঙ্গালোর, মাদুরাই ও কোয়েম্বাটুর শহরের সঙ্গে যোগাযোগ সাধিত হয়।ভেলোর শহরের বিমান যোগাযোগ চেন্নাই বিমানবন্দর দ্বারা ঘটে।

## অর্থনীতি
ভেলোর শহরে চর্ম শিল্প ও চর্মদ্রব্য এক বিরাট শিল্প গড়ে উঠেছে।এই শহর থেকে দেশের চর্ম শিল্পের এক বিরাট অবদান রয়েছে।এখান থেকে চর্ম দ্রব বিদেশে রপ্তানি করা হয়ে থাকে।

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:ভারতের স্মার্ট সিটি
মলয় রায়চৌধুরীর গ্রন্থতালিকা

বাংলা ভাষার সাহিত্যিক মলয় রায়চৌধুরী (জন্ম: ২৯ অক্টোবর, ১৯৩৯) উপন্যাস, কাব্য, সমালোচনা, ইত্যাদি বিষয়ে বিভিন্ন গ্রন্থ রচনা করেছেন। এছাড়াও তিনি অনুবাদক হিসেবে একাধিক গ্রন্থ অনুবাদ করেছেন। সম্পূর্ণ (আংশিক অসম্পূর্ণ হতে পারে) তালিকা নিচে দেয়া হল:

## উপন্যাস/গল্প/নাটক

## কবিতা

থাম্ব|মলয় রায়চৌধুরী, ২০২৩

## সমালোচনা/প্রবন্ধ/ইস্তেহার/স্মৃতিকথা /সাক্ষাৎকার

থাম্ব|গহ্বরযান, মলয় রায়চৌধুরীর সাম্প্রতিক (২০২৩) উপন্যাস

## বইয়ের তালিকা
* ***ইস্তাহার সংকলন*** (হাংরি ম্যানিফেসটো, হাংরি আন্দোলনের সময়ে বিভিন্ন বুলেটিনে প্রকাশিত ইস্তাহার)। প্রথম প্রকাশ: বইমেলা ১ জানুয়ারি ১৯৮৫ 
* **'প্রকাশ কর্মকারের ছবি মলয় রায়চৌধুরীর কবিতা**'। (বারোটি বুলেটিন)। ১৯৮৫-৮৭ এর মাঝে লখনউ থেকে প্রকাশিত।
* **'ভেন্নগল্প**' (পোস্টমডার্ন গল্প সংকলন)। প্রথম প্রকাশ: ১৯৯৬। প্রকাশক: দিবারাত্রির কাব্য, চম্পাহাটি, দক্ষিণ ২৪ পরগণা 
* **'নাটকসমগ্র**' (হাংরি আন্দোলনের সময়ে লেখা)। সম্পাদনা: উৎপল ভট্টাচার্য। প্রথম প্রকাশ: আশ্বিন ১৩০৫। প্রকাশক: কবিতীর্থ, কবিতীর্থ সরণি, কলকাতা - ২৩। 
* **'হাংরি কিম্বদন্তী**' (স্মৃতিকথা)। প্রথঞ প্রকাশ: ১৯৯৪। প্রকাশক: সমীর রায়চৌথূরী, বাঁশদ্রোণী, কলকাতা - ৭০০০৭০। 
* **'হাংএই সাক্ষাৎকারমালা**'। অজিত রায় সম্পাদিত। প্রথম প্রকাশ: এপ্রিল ১৯৯৯। প্রকাশক: মহাদিগন্ত পাবলিশার্স, কলকাতা ৭০০ ১৪৪। 
* **'নখদন্ত**' (সাতকাহন)। প্রথম প্রকাশ: ২০০২। প্রকাশক: হাওয়া উণপঞ্চাশ, কলকাতা ৭০০০৭০। 
* **'ডাডা ইস্তেহার ও তার ভুমিকা**' (ত্রিস্তান জারা লিখিত ইশতাহার)। প্রথম প্রকাশ: ২০০২। প্রকাশক: গ্রাফিত্তি, টিপু সুলতান রোড, কলকাতা ৭০০০২৬। 
* **'প্রতিস্ব পরিসরের অবিনির্মাণ **' (নিজের নেয়া নিজের সাক্ষাৎকার)। প্রথম প্রকাশ; ২০০৪। প্রকাশক: দাহপত্র, চন্দননগর, হুগলি জেলা। 
* **'বিষয় পোস্টমডার্নিটি**' (সাক্ষাৎকার সংকলন) সম্পাদনা ও ভূমিকা: অরবিন্দ প্রধান। প্রথম প্রকাশ: ২০০৪। প্রকাশক: গ্রাফিত্তি, কলকাতা ৭০০০২৬।
* **'ছোটলোকের ছোটবেলা**' (বাল্যস্মৃতি)। প্রথম প্রকাশ; ২০০৪। প্রকাশক: কোয়ার্ক, কলকাতা ৭০০০৭৪। পরবর্তী দুটি সংস্করণ *চর্চাপদ* ও *প্রতিভাস* প্রকাশনী থেকে প্রকাশিত। 
* **'আপ্রকাশিত ছোটগল্প**' (গল্প সংকলন) প্রথম প্রকাশ: ২০০৬। প্রকাশক; কোয়ার্ক, সিদ্ধিনাথ চ্যাটার্জি স্ট্রিট, কলকাতা ৭০০০৩৪। 
* **'হাংরি আন্দোলনের ইশতাহার**'। এবাদুল হক সম্পাদিত। প্রথম প্রকাশ: ২০০৭। প্রকাশক: আবার এসেছি ফিরে প্রকাশনী, ভগবানগোলা, মুর্শিদাবাদ।
* **'অতিবাস্তব গল্পগাছা**' (অধুনান্তিক রূপকথা)। প্রথম প্রকাশ : মে ২০০৮। প্রকাশক : আবার এসেছি ফিরে প্রকাশনী, ভগবানগোলা, মুর্শিদাবাদ।
* ঘেরাটোপ (উপন্যাস)। প্রথম প্রকাশ : অমর একুশে বইমেলা ২০২৩। প্রকাশক মঈন ফারুক, প্রকাশনী চন্দ্রবিন্দু, রানা প্যালেস (২য়তলা), আন্দরকিল্লা, চট্টগ্রাম।
* উপন্যাস সমগ্র ১। প্রথম প্রকাশ : ডিসেম্বর ২০২৩। প্রকাশক মঈন ফারুক, প্রকাশনী চন্দ্রবিন্দু, রানা প্যালেস (২য়তলা), আন্দরকিল্লা, চট্টগ্রাম।
* উপন্যাস সমগ্র ২। প্রথম প্রকাশ : মে ২০২৫। প্রকাশক মঈন ফারুক, প্রকাশনী চন্দ্রবিন্দু, রানা প্যালেস (২য়তলা), আন্দরকিল্লা, চট্টগ্রাম।
* উপন্যাস সমগ্র ৩। প্রথম প্রকাশ : মে ২০২৩। প্রকাশক মঈন ফারুক, প্রকাশনী চন্দ্রবিন্দু, রানা প্যালেস (২য়তলা), আন্দরকিল্লা, চট্টগ্রাম।
* হাংরি আন্দোলন (প্রবন্ধ)। প্রথম প্রকাশ । ফেব্রুয়ারি ২০২২। প্রকাশক মঈন ফারুক, প্রকাশনী চন্দ্রবিন্দু, রানা প্যালেস (২য়তলা), আন্দরকিল্লা, চট্টগ্রাম।

## বহিঃসংযোগ
* গুডরিড্‌সে মলয় রায়চৌধুরীর গ্রন্থতালিকা
* মলয় রায়চৌধুরী বই - অথরর্সডেন.কম
* মলয়ের পরিচিতি ও গ্রন্হতালিকা

বিষয়শ্রেণী:বাঙালি সাহিত্যিকদের সাহিত্য কর্ম
ভারতীয় সংখ্যা

## দেবনাগরী সংখ্যা ও সেগুলির সংস্কৃত নাম

নিচে ভারতীয় সংখ্যাসমূহের আধুনিক দেবনাগরী রূপের একটি তালিকা দেওয়া হল, সঙ্গে উচ্চারণ ও অনুবাদ  দেওয়া হল। 

নেপালী ভাষায় **५, ८, ९** - এই তিনটি সংখ্যা আধুনিক দেবনাগরী সংখ্যা থেকে কিছু পৃথক। পুরানো দেবনাগরী পদ্ধতিত **, , ** লেখা হয়৷

## ভারতীয় পৌরাণিক ভাষা (সমূহ)

## অন্যান্য আধুনিক ভারতীয় ভাষা

## তথ্যসূত্র

*Georges Ifrah, *The Universal History of Numbers.* John Wiley, 2000.
*Sanskrit Siddham (Bonji) Numbers 
*Karl Menninger, *Number Words and Number Symbols - A Cultural History of Numbers*  http://books.google.com.br/books?id=BFJHzSIj2u0C&pg=PA335&lpg=PA335&dq=Wagner+%22Bamberg+Arithmetic%22&source=bl&ots=EE1lhVC_31&sig=Pb7m3uZB7clx4eEqsKq5oK0Zou0&hl=pt-BR

বিষয়শ্রেণী:গণিত
বিষয়শ্রেণী:সংখ্যা
বিষয়শ্রেণী:সংখ্যাসূচক
টাউ (সংখ্যা)

**টাউ** (τ) এটি অপরিমেয় সংখ্যা। টাউএর মূল্যমান কোনো কোনো ক্ষেত্রে π/২ বলে গণ্য করা হয় আর কোনো কোনো ক্ষেত্রে ২π বলে।

## ব্যবহারের ইতিহাস
১৯৫৮সালে অ্যালবার্ট ইগল প্রথমবার পাইএর সঙ্গে টাউ ব্যবহার করার কথা প্রস্তাব করেন। তিনি এই প্রস্তাব করেন গাণিতিক সূত্রসমূহ সরলীকৃত করার জন্য। তিনি টাউএর মূল্যমান পাইএর অর্ধেক নির্ধারণ করেন।  পরে অন্যান্য গণিতজ্ঞ ও লেখকেরা টাউএর মূল্যমান আলাদা হবে বলেন। অনেকে, টাউএর মূল্যমান ৬.২৮৩১৮৫....=২π বলে গণনা করেন। এই মূল্যমান এটি প্রকৃত রেডিয়ান সংখ্যা, যা বৃত্তএর পরিধি ও ব্যাসার্ধকে ভাগ করে পাওয়া মান। টাউএর এই মূল্যমান অধিক 'প্রাকৃতিক' এবং বহু গাণিতিক সূত্রকে সরলীকৃত করে।

## ব্যবহার
* ডিভিসন ফাংশন, যার জন্য d বা σ0ও ব্যবহার করা হয়
* স্বর্ণ অনুপাতে (৬.২৮৩....), যদিও ফাই (φ) অধিক ব্যবহৃত
* ষ্ট্যাটিষ্টিক্সে কিণ্ডাল টাউ র‌্যাংক কোরিলেশন কোএফিশিয়েণ্ট
* ষ্টকাষ্টিক প্রক্রিয়ায় সময় রাখা
* বৃত্তের পরিধি ও ব্যাসার্ধের অনুপাত
* নাম্বার থিয়োরিতে টাউ ফাংশন ইত্যাদি

## সামাজিক গুরুত্ব
প্রতি বছর জুন মাসের ২৮ তারিখে টাউ দিবস উৎযাপন করা হয়। সেই দিনটিতে অনেকে "পাইএর দুগুন" ভক্ষণ করে।<

## তথ্য সংগ্রহ

বিষয়শ্রেণী:গণিত
বিষয়শ্রেণী:গাণিতিক ধ্রুবক
বিষয়শ্রেণী:সংখ্যাসূচক
দামুড়হুদা ইউনিয়ন

**দামুড়হুদা ইউনিয়ন** বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার অন্তর্গত একটি ইউনিয়ন।

## অবস্থান ও আয়তন

দামুড়হুদা ইউনিয়নটি স্থানাঙ্ক: ২৩°৩৭′৭″ উত্তর ৮৮°৪৭′১৬″ পূর্ব﻿ / ﻿২৩.৬১৮৬১° উত্তর ৮৮.৭৮৭৭৮° অবস্থিত। এর পাশ দিয়ে মাথাভাঙ্গা নদী পর্যন্ত আঁকাবাকা ভাবে চলেগেছে উপ-রাস্তা।

## প্রশাসনিক এলাকা
দামুড়হুদা এর প্রধান প্রশাসনিক এলাকার মধ্যে দশমী পাড়া অনেক এরিয়া নিয়ে গঠিত। তাছাড়া পুরাতন ঈদগা পাড়া ও মাথাভাঙ্গা নদীর পাড়ে জনবসতি গড়ে উঠেছে।

## ইতিহাস
দামুড়হুদা একটি জনবহুল এলাকা। এখানকার মাটির দিকে তাকালে দেখা যায় অনেক পুরাতন কালের ইট। গ্রাম্য প্রবীণদের মতে এই ঘরবাড়ি তৈরি করেছিলেন ব্রিটিশরা। তাড়া এখান থেকে চলে গেছে তবু তাদের তৈরি স্মৃতিময় বাড়ি গুলা দামুড়হুদা ইউনিয়নবাসীর সঙ্গী।চিৎলা কিছু ব্রিটিশ আমলের বাড়ি ছিল যা ভেঙ্গে ফেলা হয়।এখানে "বিশ্ব শান্তি আশ্রম" নামে একটি বাউল সংঘ এখনো আছে।

## শিক্ষা
দামুড়হুদার শিক্ষার মান অগ্রগতির পথে। দামুড়হুদা ইউনিয়ন এর ভিতরেই গড়ে উঠেছে অনেক মাধ্যমিক ও প্রাথমিক স্কুল। উল্লেখযোগ্য স্কুল হলোঃ

* দামুডহুদা মডেল পাইলট হাই স্কুল
* ব্রাক মাধ্যমিক বিদ্যালয়, দামুড়হুদা
* দামুড়হুদা গার্লস স্কুল এন্ড কলেজ
*গোবিন্দহুদা মাধ্যমিক বিদ্যালয়
*আব্দুল ওদুদ শাহ ডিগ্রী কলেজ
*চিৎলা সরকারি প্রাথমিক বিদ্যালয়

## অর্থনীতি
এ ইউনিয়নের অর্থনীতি মূলত কৃষি নির্ভর। এখানে ধান, পাট সহ বিভিন্ন ফসল উৎপাদিত হয়।এখান থেকে কাঁঠাল, পেঁপে, ফুল, চারা, দুগ্ধজাত মাংস, রূপান্তরিত কাপড়, ছোপানো, ঔষধ, তৈরি পোশাক প্রস্তুত, ইলেকট্রনিক্স এবং বৈদ্যুতিক পণ্য, জুতা, ইট, সন্দেশ ইত্যাদি রপ্তানী করা হয়।মাল্টা চাষে বিরাট সাফল্য অজ্ন চারা দেশে বিদেশ রপ্তানি। কিছু মুরগি খামার রয়েছে।

## তথ্যসূত্র

বিষয়শ্রেণী:দামুড়হুদা উপজেলার ইউনিয়ন
পাটলিপুত্র জংশন রেলওয়ে স্টেশন

**পাটলিপুত্র জংশন** ভারতের পাটনা শহরের পশ্চিম প্রান্তস্থিত রণকপুরা এলাকায় অবস্থিত একটি রেলওয়ে জংশন স্টেশন, যার স্টেশন নামসংক্ষেপ হল **পিপিটিএ**(**PPTA**)। পূর্ব-মধ্য রেল  স্টেশনটির পরিচালনায় এবং দানাপুর রেলপথ বিভাগ এটির রক্ষণাবেক্ষণের কাজে নিয়োজিত আছে। স্টেশনটিকে পাটনা-সোনপুর-হাজীপুর রেলপথের উপরে নির্মাণ করা হয়েছে। মূলত পাটনার অন্য দুটি জংশনের চাপ কমাতে এটিকে জংশনের মর্যাদায় উন্নীত করা হয়। এটি দিয়ে দৈনিক প্রায় ৩৫০টি রেলগাড়ি অতিক্রম করে থাকে। পাটলিপুত্র জংশনটি পাটনা জংশন রেলওয়ে স্টেশন থেকে ১২ কিমি উত্তর-পশ্চিমে অবস্থিত। জংশনটি পাটনার পশ্চিমাংশের গুরুত্বপূর্ণ বৈলি রোড এলাকার পাশেই অবস্থিত।

পাটনা শহর ভারতের সর্ববৃহৎ রেলরুট নতুন দিল্লি-কলকাতা রেলরুটে অবস্থিত। শহরটিতে ছয়টি বড় স্টেশন আছে যথা: পাটলিপুত্র জংশন, পাটনা জংশন, রাজেন্দ্রনগর টার্মিনাল, গুলজারবাগ স্টেশন, দানাপুর স্টেশন এবং পাটনা সাহেব স্টেশন; সেই সাথে শহরটিকে ভারতের বৃহৎ রেলপরিবহন কেন্দ্র (রেলওয়ে হাব) হিসেবে গণ্য করা হয়। ২০১৬ সালের জানুয়ারি মাসে ভারতের বৃহৎ রেল-সড়ক মিশ্র সেতু গঙ্গা রেল-সড়ক সেতুর নির্মাণকার্য সম্পন্ন হয়েছে, যা পাটনার নিকটেই অবস্থিত এবং সেটি পাটনা ও ভরপুরা পাহলেজা ঘাটকে (সোনপুর) সংযুক্ত করেছে। উক্ত সেতুটি  দীর্ঘ, ফলে এটি ভারতের দীর্ঘতম তথা বিশ্বের দীর্ঘতম সেতুগুলির একটি।

## তথ্যসূত্র

বিষয়শ্রেণী:ভারতীয় রেল
বিষয়শ্রেণী:ভারতীয় রেলের জংশন
বিষয়শ্রেণী:ভারতীয় রেলের স্টেশন
বিষয়শ্রেণী:পূর্ব-মধ্য রেলের স্টেশন
বিষয়শ্রেণী:পূর্ব-মধ্য রেল
বিষয়শ্রেণী:পাটনা বিষয়াদি
বিষয়শ্রেণী:পাটনা স্থিত জংশন
বিষয়শ্রেণী:পাটনার রেলওয়ে স্টেশন
বিষয়শ্রেণী:দানাপুর রেলওয়ে বিভাগ
বিষয়শ্রেণী:বিহারের জংশন রেলওয়ে স্টেশন
গামারি

**গামারি** (বৈজ্ঞানিক নাম *Gmelina arborea*) (ইংরেজি: *Chandahar Tree*, *Cashmere Tree*, *Comb Teak*, *White Teak* ইত্যাদি) পরিবার **Lamiaceae**।এছাড়াও বাংলা নাম গামার, গাম্বার, গাম্ভারী, গাম্ভারি। আদিবাসি নাম হিসাবে গাম্ভার, বল-কোবাক(গারো), রামানি (মগ), রেমেনিবা (মারমা), গামারি গাছ (তঞ্চঙ্গা), আব্বেই(খুমি)। গামারি-ফঙ(মান্দি)বলা হয়।

## বিবরণী
গামারি সবুজ ও ঘন বিশিষ্ট একটি বৃক্ষ,ভারতবর্ষের গাছ। এই গাছ অনেক ঔষধি গুণসম্পন্ন।

## বৃক্ষ বৈশিষ্ট্য
গামারি একটি দ্রুত বর্ধনশীল গাছ। লম্বা গড়নে ১৫ থেকে ২০ মিটার উঁচু হয়। পত্রমোচী গাছ, প্রশাখা ও কুঁড়ি রোমশ। বাকল সাদাটে। পাতা তাম্বুলাকৃতি, ১০ থেকে ২০ সেমি লম্বা। উপরে উজ্জ্বল সবুজ,নিচে পান্ডুর,বোটা ৬ থেকে ১০ সেমি লম্বা। শীতে পাতা ঝরে। এটি অত্যধিক খরা সহনশীল।

## ভৌগোলিক অবস্থা
বাংলাদেশসহ দক্ষিণপূর্ব এশিয়ায় জন্মে। ভারতের আসাম, দক্ষিণ বিহার, উড়িষ্যা, ও পশ্চিমবঙ্গের উত্তরাঞ্চল সংলগ্ন এলাকায় এ গাছ হয়।

## ফুল
বসন্ত কালে পাতাহীন ডালে ডালে দেখা যায় গাঢ় হলুদ বরণ ফুল।ফুলের অনেক মিষ্টি গন্ধ, ফুল ৩ থেকে ৩.৫ সেমি লম্বা, ২ ভাগে বিভক্ত। এর পুষ্পমধু ভোমরাদের খুবই প্রিয়।

## ফল
গামারির ফল দেখতে গোলাকার। ৩ সেমি চওড়া, শাঁসাল, পাকলে হালকা হলুদ হয়।

## রসায়ন
*গামার* গাছের কাঠ থেকে পাঁচ ধরনের উপাদান (যেমনঃ জিমেলিনল, বিটা-সিটোস্টেরল) পাওয়া গেছে যা পলিপোর মাসরুম *[[Trametes versicolor]]* এর বিরুদ্ধে ছত্রাকনাশক হিসেবে কাজ করে। 

## ঔষধি ব্যবহার
এটি ঔষধিসমৃদ্ধ এক ভেষজ উদ্ভিদ। 
* কটুতিক্ত রস, গুরুপাক, উষ্ণবীর্য, কফ ও ত্রিদোষনাশক, বিষদোষ দাহ, জ্বর তৃষ্ণা ও রক্তদোষনাশক। 
* এর ছাল ও কাঠে আছে অনেক তিক্ত পদার্থ ও স্থেরোল। 
* পাতার রসে আছে জীবাণুনাশক শক্তি। 
* গণোরিয়া ও বেশ কিছু চর্মরোগে ব্যবহার করা হয়। 
* শিকড় কৃমিনাশক ও কুষ্ঠরোগে উপকারী।

## চিত্রশালা

Gmelina arborea leaves I IMG 3458.jpg
Gmelina arborea flower I IMG 3541.jpg
Flowering at Canopy I IMG 3456.jpg
Gmelina arborea bark I IMG 3543.jpg
Gamhar or Kashmir Teak (Gmelina arborea)- fallen flower at 23 Mile, Duars, West Bengal W Picture 341.jpg
Gamhar or Kashmir Teak (Gmelina arborea)- fallen flower at 23 Mile, Duars, West Bengal W IMG 5898.jpg

## তথ্যসূত্র

বিষয়শ্রেণী:বৃক্ষ
বিষয়শ্রেণী:ঔষধি উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:চীনের উদ্ভিদ
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:উইলিয়াম রক্সবার্গ কর্তৃক নামকরণকৃত ট্যাক্সা
ডুলিচাঁপা

**ডুলিচাঁপা** বৈজ্ঞানিক নাম: *Magnolia pterocarpa*  । এটি হচ্ছে Magnoliaceae পরিবারের  *Magnolia* গণের এক প্রকার উদ্ভিদ।

## ভৌগোলিক অবস্থা
ভারতে হিমালয় সংলগ্ন এলাকা, নেপাল, আসাম, বাংলাদেশের খাসিয়া পাহাড় সংলগ্ন সিলেটে ও চট্টগ্রামের পাহাড়ে এই গাছ প্রচুর জন্মে। বাংলাদেশের সমতল ভূমিতেও এই গাছ অল্প বিস্তর দেখা যায়।

## গড়ন
এই গাছ ১০ থেকে ১৫ মিটার উঁচু হয়। এই গাছের ডালের বিপরীত দিকে অযুগ্ম পাতা থাকে। এটি চিরসবুজ , গোল মাথা, পত্রনিবিড় গাছ। পাতা বড় ২০ থেকে ৪০ সেমি লম্বা, গাঢ় সবুজ রঙের, বোঁটার দিক সরু। কাণ্ডের শীর্ষে একক ভাবে এর ফুল ফোটে।

## ফুল
ফুলের রঙ সাদা এবং সুগন্ধময়। ফুলের আকার বেশ বড়। ৫-৮ সেমি চওড়া , বোঁটা পুরু। এর বহির্বাস পাপড়িতে ঢাকা থাকা। ফুল যত বড় হয়, এর পাপড়ি গুলো খসে পড়ে। প্রস্ফুটিত ফুলে ৯টি পুরু এবং নরম পাপড়ি থাকে। এই ফুলে অনেক পুংকেশর থাকে। পুংকেশেরের অগ্রভাগ নীল বর্ণের হয়। বসন্ত ও গ্রীষ্মের শুরুতে এই গাছে ফুল ফোটে।

## ফল
এর ফল বেশ বড় হয়। ফলগুলো লম্বায় প্রায় ১৬ ইঞ্চি এবং পরিধিতে ৭-৮ ইঞ্চি হয়। এর বীজ পাকা কমলালেবুর মতো লালচে হয়। ফলে ১টি বা ২টি বীজ থাকে। বীজের রঙ কমলা, আকার ত্রিকোণাকার। কখনো কখনো বীজের আকার গোলাকারও হয়। বীজগুলোতে তেল থাকে। ফল ধরার সময় জুন মাস।

## ভেষজ গুণ
এই গাছের ছাল এবং বাকল বাত রোগ নিরাময়ের জন্য ব্যবহার করা হয়।

## তথ্যসূত্র

বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:নেপালের উদ্ভিদ
ইয়াসপার সিলেসেন

**ইয়াসপার সিলেসেন** (জন্মঃ ২২ মার্চ ১৯৮৯) লা লিগার দল ভালেনসিয়া ও নেদারল্যান্ডস জাতীয় দল এর হয়ে গোলরক্ষক হিসেবে খেলেন।

তার ফুটবলের হাতেখড়ি হয় নেদারল্যান্ডের ক্লাব প্রথমে *দে ত্রেফার্স* ও পরে *এনইসি* এর একাডেমীতে। তার পেশাদার জীবন শুরু হয় এনইসি এর হয়ে ২০১০ সালে। ২০১১ সালে তিনি নেদারল্যান্ডের আয়াক্স ক্লাবে যোগ দেন। ২০১৬ সালের অগাস্টে তিনি ১ কোটি ৩০ লক্ষ ইউরোর বিনিময়ে বার্সেলোনায় যোগ দেন। তিন মৌসুম বার্সেলোনায় দ্বিতীয় পছন্দের গোলরক্ষক হিসেবে কাটানোর পর ২০১৯ সালে সিলেসেন ৩ কোটি ৫০ লক্ষ ইউরোর বিনিময়ে আরেক স্পেনীয় ক্লাব ভালেনসিয়াইয় যোগদান করেন।

২০১১ সালে তিনি নেদারল্যান্ডস জাতীয় দল এ ডাক পান। ২০১৩ সালে ইন্দোনেশিয়ার বিপক্ষে তার জাতীয় দলে অভিষেক হয়।

## ক্যারিয়ার পরিসংখ্যান

### ক্লাব

### আন্তর্জাতিক

## অর্জন

### ক্লাব
;আয়াক্স
* এরেদিভিসিয়ে (৩): ২০১১-১২, ২০১২-১৩, ২০১৩-১৪
* ইয়োহান ক্রুইফ শিল্ড (১): ২০১৩

;বার্সেলোনা
* লা লিগা: ২০১৭-১৮, ২০১৮-১৯
* কোপা দেল রে: ২০১৬-১৭, ২০১৭-১৮
* স্পেনীয় সুপার কাপ: ২০১৮

### আন্তর্জাতিক
;নেদারল্যান্ডস
* ফিফা বিশ্বকাপ: তৃতীয় স্থানঃ ২০১০
* উয়েফা নেশনস লিগ: রানার-আপঃ ২০১৮-১৯

### ব্যক্তিগত
* গেল্ডারল্যান্ট বর্ষসেরা খেলোয়াড়ঃ ২০১১
* জিলেট বর্ষসেরা খেলোয়াড়ঃ ২০১৪
* আয়াক্স বর্ষসেরা খেলোয়াড়ঃ ২০১৫, ২০১৬

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:লা লিগার খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:ভালেনসিয়া ফুটবল ক্লাবের খেলোয়াড়
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:এনইসি নিজমেগেন খেলোয়াড়
বিষয়শ্রেণী:এএফসি আয়াক্সের খেলোয়াড়
বিষয়শ্রেণী:ইয়ং আয়াক্সের খেলোয়াড়
বিষয়শ্রেণী:নেদারল্যান্ডসের পুরুষ আন্তর্জাতিক ফুটবলার
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:ইউনিয়ন দেপোর্তিভা লাস পালমাসের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ওলন্দাজ পুরুষ ফুটবলার
বিষয়শ্রেণী:ওলন্দাজ প্রবাসী পুরুষ ফুটবলার
বিষয়শ্রেণী:স্পেনে প্রবাসী পুরুষ ফুটবলার
নিধান বা ভিত্তি

অঙ্কসমূহের অবস্থানের ভিত্তিতে সংখ্যা লেখার একটি পদ্ধতিতে শূন্যসহ ঠিক কী সংখ্যক স্বতন্ত্র অঙ্ক ব্যবহৃত হয় সেই সংখ্যাকে ঐ সংখ্যাপদ্ধতিটির **ভূমি** বা **নিধান** অথবা **মূল** ( বা base) বলা হয়। উদাহরণস্বরূপ, দশমিক পদ্ধতিতে ০, ১, ২, ৩, ৪, ৫, ৬, ৭, ৮ ও ৯ এই দশটি অঙ্ক ব্যবহৃত হওয়ায় এর ভূমি বা নিদান হলো ১০। আবার দ্বিমিক সংখ্যাপদ্ধতিতে ভূমি হলো ২ এবং এর অঙ্কসমূহ হলো ০ ও ১।

১ আধারযুক্ত সংখ্যা প্রণালী (Unary numeral system)র বাইরে যে কোনো ভূমির সংখ্যা প্রণালীতে ভূমিটিকে "১০" দ্বারা বোঝানো হয়। উদাহরণস্বরূপ, দশমিক প্রণালীতে দশকে "১০" দ্বারা বোঝানো হয়, অন্যদিকে, দ্বৈত প্রণালীতে দুইকে "১০" দ্বারা বোঝানো হয়।

এতে *মূল* কে বীজগাণিতীক সমীকরণ ইত্যাদির মূলক বোঝানো হয় না। মূলসমূহ সাধারণত স্বাভাবিক সংখ্যা হয় যদিও কোনো কোনো ক্ষেত্রে ঋণাত্মক অখণ্ড সংখ্যা এবং অবীজীয় সংখ্যাও মূল হিসাবে নেওয়া হয়।

398 সংখ্যাটিকে 13 ভূমির সংখ্যায় বোঝানো হয়, তবে দশমিক প্রণালীতে ইহা 3 \times 13^2 + 9 \times 13^1 + 8 \times 13^0 কে বোঝাবে, অর্থাৎ দশমিক প্রণালীতে এর মান হবে 632 । সাধারণভাবে, যদি *b* > 1 হয়, তবে *b* ভূমির একটা সংখ্যা d_1 \ldots d_n য দশমিক প্রণালীতে d_1 b^{n-1} + d_2 b^{n-2} + \cdots +  d_n b^0 বোঝাবে, যাতে  0\leq d_i  ।

## সচরাচর ব্যবহৃত সংখ্যা প্রণালী

## ২-২০অবধি ভূমি হিসাবে নিয়ে ১-১০০র মানসমূহ

## আরও দেখুন
* নিধান/ভূমির তালিকা

## তথ্য সংগ্রহ

বিষয়শ্রেণী:গণিত
বিষয়শ্রেণী:প্রাথমিক গণিত
বিষয়শ্রেণী:সংখ্যাপদ্ধতি
রাজেন্দ্রনগর টার্মিনাল রেলওয়ে স্টেশন

**রাজেন্দ্রনগর টার্মিনাল**, (স্টেশন নামসংক্ষেপ: *RJPB*/**আরজেপিবি**), একটি রেলওয়ে টার্মিনাল যা ভারতীয় রাজ্য বিহারের রাজধানী পাটনায় পরিসেবা প্রদান করে। টার্মিনালটি পাটনার রাজেন্দ্রনগরে অবস্থিত এবং এটি ভারতীয় রেলের পূর্ব-মধ্য রেল কর্তৃক নিয়ন্ত্রিত দানাপুর রেলপথ বিভাগের আওতাভুক্ত। পাটনা শহরটি ভারতের গুরুত্বপূর্ণ রেল চক্রকেন্দ্র/হাব যেখানে ছয়টি বড় রেল স্টেশন আছে যথা: রাজেন্দ্রনগর টার্মিনাল, পাটনা জংশন রেলওয়ে স্টেশন,  গুলজারবাগ রেলওয়ে স্টেশন, দানাপুর রেলওয়ে স্টেশন, পাটলিপুত্র জংশন রেলওয়ে স্টেশন ও পাটনা সাহেব রেলওয়ে স্টেশন।

## ইতিহাস

এটি প্রথমত পাটনা জংশনের চাপ কমাতে একটি সম্পূরক স্টেশন হিসেবে প্রতিষ্ঠা করা হয়। গুরুত্বপূর্ণ ট্রেন সমূহের অনেকাংশ যেমন: নতুন দিল্লি রাজধানী এক্সপ্রেস- রাজেন্দ্রনগর, ইন্দোর - পাটনা এক্সপ্রেস, ইন্দোর - রাজেন্দ্রনগর ভায়া ফৈজাবাদ এক্সপ্রেস, সম্পূর্ণ ক্রান্তি এক্সপ্রেস ইত্যাদির ট্রেনগুলো এখানে স্থানান্তর করা হয়।

৩১ মার্চ ২০০৩ সালে পূর্ণবর্ধিত স্টেশন হিসেবে এর উদ্বোধন করা হয়।এটির নির্মাণে ব্যয় হয় , এবং এখানে যাত্রীদের জন্য অধুনিক সবরকম ব্যবস্থা উপলব্ধ; এরপর টার্মিনালটি পাটনা জংশনে বিকল্প স্টেশন হিসেবে প্রতিষ্ঠা লাভ করে। টার্মিনালের সদর প্রবেশপথ পাটনা কমার্স কলেজের বিপরীতে। স্টেশনটির নাম ডঃ রাজেন্দ্র প্রসাদের নামে নামকরণ করা হলে, লালুপ্রসাদ যাদব এখানে রাজেন্দ্র প্ররসাদের একটি মূর্তি স্থাপন করেন।

## তথ্যসূত্র

## বহিঃসংযোগ

বিষয়শ্রেণী:পাটনার রেলওয়ে স্টেশন
বিষয়শ্রেণী:ভারতীয় রেলের জংশন
বিষয়শ্রেণী:বিহারের স্টেশন
বিষয়শ্রেণী:পাটনা বিষয়াদি
বিষয়শ্রেণী:২০০৩-এ বিহারে প্রতিষ্ঠিত
বিষয়শ্রেণী:দানাপুর রেলওয়ে বিভাগ
বিষয়শ্রেণী:২০০৩-এ চালু রেলওয়ে স্টেশন
বিষয়শ্রেণী:রাজেন্দ্র প্রসাদের স্মারক
আগুনের পরশমণি ছোঁয়াও প্রাণে

**আগুনের পরশমণি ছোঁয়াও প্রাণে ** হল একটি জনপ্রিয় রবীন্দ্রসংগীত। এই গানটি রবীন্দ্রনাথ ঠাকুরের গীতি-সংকলন *[[গীতবিতান]]* গ্রন্থের ‘পূজা’ পর্যায়ভুক্ত ‘দুঃখ’ উপপর্যায়ের গান। এটি ‘পূজা’ পর্যায়ের ২১২ সংখ্যক গান। রবীন্দ্রসংগীতের স্বরলিপি-সংকলন *[[স্বরবিতান]]* গ্রন্থের ৪৩শ খণ্ডে এই গানটির স্বরলিপি প্রকাশিত হয়েছে। গানটি রবীন্দ্রনাথের ৫৩ বছর বয়সের রচনা। এটি রবীন্দ্রনাথের *[[গীতালি]]* কাব্যগ্রন্থের ১৮ সংখ্যক কবিতা।

## রচনা
১৯১৪ সালের আগস্ট মাসে রবীন্দ্রনাথ সপরিবারে কৃষি-বৈজ্ঞানিক কাজের জন্য শান্তিনিকেতনের নিকটবর্তী সুরুল গ্রামের (বর্তমানে শ্রীনিকেতনের পার্শ্ববর্তী গ্রাম) কুঠিবাড়িতে আসেন। দিনেন্দ্রনাথ ঠাকুর এই সময় বেণুকুঞ্জের একটি খড়ের ঘরে থাকতেন। এই সময় *গীতালি* কাব্যগ্রন্থের জন্য যে নতুন গানগুলি তিনি রচনা করেছিলেন, সেগুলি প্রতিদিন সন্ধ্যায় এসে দিনেন্দ্রনাথকে শিখিয়ে যেতেন। সুরুলে অবস্থানকালেই ২৮ অগস্ট রবীন্দ্রনাথ "আগুনের পরশমণি ছোঁয়াও প্রাণে" গানটি রচনা করেন।

## প্রকাশনার ইতিহাস
১৯১৪ সালের *প্রবাসী* পত্রিকার অগ্রহায়ণ সংখ্যায় ‘গীতিগুচ্ছ’ শিরোনামে *গীতালি* কাব্যগ্রন্থের ২৪টি গান মুদ্রিত হয়। "আগুনের পরশমণি ছোঁয়াও প্রাণে" গানটি ছিল এই প্রকাশিত ২৪টি গানের অন্যতম। ১৯১৪ সালে প্রকাশিত রবীন্দ্রনাথের *গীতালি* কাব্যগ্রন্থের অন্তর্গত হয় এই গানটি। এটি উক্ত কাব্যের ১৮ সংখ্যক কবিতা। ১৯১৫ সালে ব্রাহ্মসমাজের ৮৫তম মাঘোৎসব উপলক্ষে রবীন্দ্রনাথ কলকাতায় আসেন। ২৫ জানুয়ারি (১১ মাঘ) মহর্ষিভবনের সান্ধ্য উপাসনায় ‘সায়ংকালের উদ্বোধন’ ও ‘সন্ধ্যার উপদেশ’ ভাষণের মাঝে যে দশটি গান গাওয়া হয়, তার মধ্যে পঞ্চম গানটি ছিল "আগুনের পরশমণি ছোঁয়াও প্রাণে"। ওই বছর *তত্ত্ববোধিনী পত্রিকা*-য় ফাল্গুন সংখ্যাতেও গানটি প্রকাশিত হয়। ১৯১৬ সালের *আনন্দ সঙ্গীত পত্রিকা*-র আশ্বিন-কার্তিক সংখ্যায় এই গানটি প্রকাশিত হয়। রবীন্দ্রজীবনীকার প্রশান্তকুমার পাল লিখেছেন, “শেষ গানদুটির ("মোর মরণে তোমার হবে জয়" ও "আগুনের পরশমণি ছোঁয়াও প্রাণে") স্বরলিপিকারের নাম উল্লেখিত হয়নি। সম্ভবত ইন্দিরা দেবীর করা।” তবে গানটির মুদ্রিত স্বরলিপিতে স্বরলিপিকার হিসেবে দিনেন্দ্রনাথ ঠাকুরের নাম উল্লিখিত হয়েছে। ১৯৩১ সালে প্রকাশিত রবীন্দ্রনাথের কবিতা-সংকলন *[[সঞ্চয়িতা]]* গ্রন্থে এই গানটি ‘পরশমণি’ শিরোনামে অন্তর্ভুক্ত হয়।

## কথা
"আগুনের পরশমণি ছোঁয়াও প্রাণে" গানটির কথা নিম্নরূপ:
: আগুনের পরশমণি ছোঁয়াও প্রাণে।
: এ জীবন পুণ্য করো দহন-দানে।।
: আমার এই দেহখানি তুলে ধরো,
: তোমার ওই দেবালয়ে প্রদীপ করো–
: নিশিদিন আলোক-শিখা জ্বলুক গানে।।
: আঁধারের গায়ে গায়ে পরশ তব
: সারা রাত ফোটাক তারা নব নব।
: নয়নের দৃষ্টি হতে ঘুচবে কালো,
: যেখানে পড়বে সেথায় দেখবে আলো–
: ব্যথা মোর উঠবে জ্বলে ঊর্ধ্ব-পানে।।

## সুর
গানটি গৌর সারং রাগ ও দাদরা তালে নিবদ্ধ। এই গানটির স্বরলিপিকার হলেন দিনেন্দ্রনাথ ঠাকুর। ১৯২০ সালে *গীতলেখা* স্বরলিপি গ্রন্থের তৃতীয় খণ্ডে এই গানটির স্বরলিপি প্রথম প্রকাশিত হয়।

## রেকর্ডে প্রকাশ
হিন্দুস্তান রেকর্ডস থেকে অঞ্জনা দাস ও হরিপদ চট্টোপাধ্যায়ের কণ্ঠে এই গানটি প্রথম রেকর্ড করা হয়। রেকর্ড নং ছিল এইচ ২৪৬। পরবর্তীকালে হেমন্ত মুখোপাধ্যায়, সুচিত্রা মিত্র, চিত্রলেখা চৌধুরী, প্রমিতা মল্লিক, ইন্দ্রাণী সেন, শ্রাবণী সেন, শ্রীকান্ত আচার্য, কুমার শানু প্রমুখ শিল্পীরা এই গানটি রেকর্ড করেন। দেবব্রত বিশ্বাস ও গীতা নাহা, হেমন্ত মুখোপাধ্যায় ও সুমিত্রা রায় এবং সুবিনয় রায় ও বনানী ঘোষ দ্বৈতকণ্ঠে গানটি রেকর্ড করেছেন।

## প্রতিক্রিয়া
এই গানটি সম্পর্কে রবীন্দ্রসংগীত বিশেষজ্ঞ অমল মুখোপাধ্যায় লিখেছেন:

## তথ্যসূত্র

## বহিঃসংযোগ

বিষয়শ্রেণী:রবীন্দ্রসঙ্গীত
বিষয়শ্রেণী:বাংলা ভাষার গান
বনকুলা

**বনকুলা ** (বৈজ্ঞানিক নাম:*Pterospermum lanceifolium*) হচ্ছে মালভেসি পরিবারের *[[Pterospermum]]* গণের অন্তর্ভুক্ত একটি উদ্ভিদ প্রজাতি।

## অবস্থান
বাংলাদেশ, ভারত, নেপাল, থাইল্যান্ড, ইন্দোনেশিয়া, চীন ও  দক্ষিণ-পূর্ব এশিয়ার দেশসমূহে জন্মায়।

## বিবরণ
বড় গাছ ও চিরসবুজ। কচি ডাল ও পাতার নিচ রোমশ। পাতা ভল্লাকার বা দীর্ঘায়ত, গোড়া গোল, আগা চোখা। 
এর ফুল ফোটের সময় গ্রীষ্মকাল । ফুল সাদা রঙের সুগন্ধি। দেখতে মুচকুন্দ ফুলের মত, তবে আকারে ছোট। ফল ৭-৮ সেমি লম্বা হয়।

## তথ্যসূত্র

বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:এশিয়ার উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:চীনের উদ্ভিদ
লালচাঁদ রাজপুত

**লালচাঁদ সীতারাম রাজপুত** (; জন্ম: ১৮ ডিসেম্বর, ১৯৬১) মহারাষ্ট্রের বোম্বে এলাকায় জন্মগ্রহণকারী ভারতের বিশিষ্ট আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। মূলতঃ ডানহাতি ব্যাটসম্যান হিসেবে দলে ভূমিকা রেখেছেন **লালচাঁদ রাজপুত**। মাঝে-মধ্যে অফ স্পিন বোলিং করতেন। বর্তমানে তিনি আফগান ক্রিকেট দলে কোচের দায়িত্ব পালন করছেন।

## খেলোয়াড়ী জীবন
বোম্বে দলের পক্ষে উদ্বোধনী ব্যাটসম্যানরূপে খেলোয়াড়ী জীবনের সূত্রপাত ঘটে তার। একসময় সুনীল গাভাস্কারের পর ভারতের সেরা উদ্বোধনী ব্যাটসম্যানরূপে তাকে গণ্য করা হতো। কিন্তু ঘরোয়া ক্রিকেটে সফলতা পেলেও সীমিত সুযোগপ্রাপ্তির ফলে আন্তর্জাতিক ক্রিকেটে তার প্রতিভার বিচ্ছুরণ ঘটাতে ব্যর্থ হয়েছেন। ১৯৮৫ থেকে ১৯৮৭ সময়কালে ভারতের পক্ষে দুই টেস্ট ও চারটি ওডিআইয়ে প্রতিনিধিত্ব করেন।

## কোচিং
খেলোয়াড়ী জীবন থেকে অবসর নেয়ার পর সংক্ষিপ্তকালের জন্য ভারত দলের ম্যানেজারের দায়িত্বে ছিলেন তিনি। বেশ কয়েকবছর যাবৎ ক্রিকেট প্রশাসনের সাথে জড়িয়ে রেখেছেন নিজেকে। তন্মধ্যে মুম্বই ক্রিকেট সংস্থা অন্যতম।

এপ্রিল, ২০০৭ সালে বেঙ্গালুরুর একটি কোচিং ক্লিনিক পরিচালনা করেন। ইংল্যান্ড সফরের পূর্বে অনূর্ধ্ব-১৯ ক্রিকেট দলের কোচ মনোনীত হন। ২০০৭ সালে দক্ষিণ আফ্রিকায় অনুষ্ঠিত টুয়েন্টি২০ চ্যাম্পিয়নশীপের শিরোপা বিজয়ী ভারত দলের ম্যানেজার ছিলেন তিনি।

জুন, ২০১৬ সালে আফগানিস্তান ক্রিকেট বোর্ড রাজপুতকে আফগানিস্তান ক্রিকেট দলের কোচ হিসেবে নিযুক্তি প্রদান করে। তিনি পাকিস্তানি ইনজামাম-উল-হকের স্থলাভিষিক্ত হন। কোচ হিসেবে তার প্রতিপক্ষ ছিলেন - মোহাম্মদ ইউসুফ, হার্শেল গিবস ও কোরে কলিমোর। তিনি দুই বছর মেয়াদে চুক্তিবদ্ধ হন যা ইউরোপ সফর শেষে চূড়ান্ত হয়।

## বিতর্ক
২০০৮ সালে ইন্ডিয়ান প্রিমিয়ার লিগে মুম্বই ইন্ডিয়ান্সের কোচের দায়িত্বে ছিলেন। মুম্বই ইন্ডিয়ান্স বনাম কিংস ইলাভেন পাঞ্জাবের খেলা শেষে হরভজন সিং শ্রীসান্তকে থাপ্পড় মারার পর তিনি হাসছিলেন যা ক্যামেরায় ধরা পড়ে। এ ঘটনায় বিসিসিআই রাজপুতের ভূমিকায় নিন্দাজ্ঞাপন করে। ধারণা করা হয়েছিল যে, বিসিসিআই রাজপুতের বিরুদ্ধে শাস্তিমূলক ব্যবস্থা গ্রহণ করবে।

## তথ্যসূত্র

## আরও দেখুন
* কোচ
* মনোজ প্রভাকর
* ভারত জাতীয় ক্রিকেট দল

## বহিঃসংযোগ
*Profile at cricinfo.com

বিষয়শ্রেণী:ভারতীয় ক্রিকেটার
বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতের টেস্ট ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডের ক্রিকেটার
বিষয়শ্রেণী:পশ্চিম অঞ্চলের ক্রিকেটার
বিষয়শ্রেণী:পূর্বাঞ্চলের ক্রিকেটার
বিষয়শ্রেণী:মুম্বইয়ের ক্রিকেটার
বিষয়শ্রেণী:মুম্বই থেকে আগত ক্রিকেটার
বিষয়শ্রেণী:আসামের ক্রিকেটার
বিষয়শ্রেণী:বিদর্ভের ক্রিকেটার
বিষয়শ্রেণী:ভারতীয় ক্রিকেট কোচ
বিষয়শ্রেণী:ইন্ডিয়ান প্রিমিয়ার লিগের কোচ
বিষয়শ্রেণী:ভারত জাতীয় ক্রিকেট দলের কোচ
বিষয়শ্রেণী:আফগানিস্তান জাতীয় ক্রিকেট দলের কোচ
দ্য হাঙ্গার গেমস (চলচ্চিত্র)

**দ্য হাঙ্গার গেমস** () হল গ্যারি রস পরিচালিত বিজ্ঞান কল্পকাহিনিমূলক রোমাঞ্চকর চলচ্চিত্র। এটি ২০১২ সালের ২৩ মার্চ মুক্তি পায়। এটির নির্মাণ ব্যয় ছিলো ৭৮ মিলিয়ন মার্কিন ডলার। টানা ৪ সপ্তাহ আমেরিকান টপচার্টের শীর্ষে ছিল এই চলচ্চিত্র। লায়ন্স গেট এন্টারটেনমেন্ট এর ব্যানারে চলচ্চিত্রটি মুক্তি পায়। এটি "সুজান কলিন্স" এর একই নামের উপন্যাস এর ওপর ভিত্তি করে নির্মিত।

## আয়
টানা ৪ সপ্তাহ আমেরিকান টপচার্টের শীর্ষে ছিল দি হাঙ্গার গেমস। উত্তর আমেরিকায় ৪০৮ মিলিয়ন মার্কিন ডলার এবং ৬৯৪.৪ মিলিয়ন মার্কিন ডলার অন্যান্য দেশে আয় করে।

## কাহিনী সংক্ষেপ
ভবিষ্যতের পৃথিবীর একটি দেশ পানেম। যেখানে ১৩ টি অঞ্চল (ডিস্ট্রিক্ট) ছিলো যারা পানেমের বিরুদ্ধে বিদ্রোহ করে যুদ্ধে লিপ্ত হয়েছিলো, যুদ্ধে পরাজয়ের পর ১৩নং ডিস্ট্রিক্টটি বিলুপ্ত করে দেওয়া হয় এবং বাকি ১২টি ডিস্ট্রিক্টের মানুষ প্রতিনিয়ত জীবন সংগ্রামেরত। এদের খাদ্য-বস্ত্র-বাসস্থানের চাহিদা পানেমের শাসকদের দয়ার (রেশন) উপর নির্ভর। শাসকেরা বিলাসবহুল জীবনযাপনে অভ্যস্ত আর ডিস্ট্রিক্টের মানুষ দিনমজুর দরিদ্র শ্রেনীর।

এখন অতীতের দোষ (বিদ্রোহ) মনে করিয়ে দিতে প্রতিবছর হাঙ্গার গেমস নামে একটি গেমের আয়োজন করে পানেমের শাসকেরা যেখানে প্রতি ডিস্ট্রিক্ট থেকে ২ জন করে মোট ২৪ জন কিশোর-কিশোরী অংশ নেয় ও উন্মুক্ত এরিনায় একে অন্যকে হত্যা করার খেলায় মেতে উঠে, যা টিভিতে উপভোগ করে পানেমের ধনী দর্শকেরা। লড়াই শেষে মাত্র একজন বেঁচে থাকে ও বিনিময়ে তার ডিস্ট্রিক্ট পায় খাদ্য ও জীবনযাপনের উপকরণ।

প্রধান চরিত্র কিশোরী ক্যাটনিস, যে তার বোনের বদলে ভলান্টিয়ার হিসাবে হাঙ্গার গেমসে অংশ নেয়, তার সাথে থাকে একই ডিস্ট্রিক্টের কিশোর পিটা। তারা কীভাবে পানেমে যায়, সেখানে তাদের অভিজ্ঞতা এবং সর্বোপরি অন্যান্য ডিস্ট্রিক্টের সবাইকে হারিয়ে কীভাবে তারা বেঁচে থাকে ও হাঙ্গার গেমসে জিতে বাড়ি ফেরে সেটা নিয়ে বাকি মুভির কাহিনী আবর্তিত হয়েছে।

## অভিনয়
* জেনিফার লরেন্স
* জশ হাচারসন
* লিয়াম হেমসওয়ার্থ
* উডি হ্যারলসন
* এলিজাবেথ ব্যাঙ্কস
* লেনি ক্রেভিটজ
* স্ট্যানলি টুচি
* ডোনাল্ড সাদারল্যান্ড
* এশ বেন্টলে
* টবি জোন্স
* অ্যালেকজান্ডার লুড্যিগ
* ইসাবেল

## বহিঃসংযোগ
* প্রাতিষ্ঠানিক ওয়েবসাইট
* 
* 
* 
* 
* 
* ''The Hunger Games''  at The Numbers
* ''The Hunger Games'' at ''Movie Trailers Watch''

বিষয়শ্রেণী:২০১২-এর চলচ্চিত্র
বিষয়শ্রেণী:২০১০-এর দশকের রোমাঞ্চকর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন রোমাঞ্চকর চলচ্চিত্র
বিষয়শ্রেণী:মার্কিন অস্তিত্বরক্ষা চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:বিবাচনকৃত চলচ্চিত্র
বিষয়শ্রেণী:মার্কিন বিজ্ঞান কল্পকাহিনীমূলক মারপিটধর্মী চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:চলচ্চিত্র বিতর্ক
বিষয়শ্রেণী:নর্থ ক্যারোলাইনায় ধারণকৃত চলচ্চিত্র
বিষয়শ্রেণী:২০১২-এর নাট্য চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:ইংরেজি ভাষার অভিযানধর্মী চলচ্চিত্র
বিষয়শ্রেণী:মার্কিন মহাপ্রলয়-পরবর্তী চলচ্চিত্র